钦定古今图书集成/理学汇编/文学典/第061卷 > 陈贶
## 钦定古今图书集成/理学汇编/文学典/第061卷 > 陈贶

按马令《南唐书》本传：“贶，南闽人。性沈澹，志操古朴，而
不苟于仕进。一卧庐山三十年，学者多师事焉。元宗
以币致之，布裘鹿鞹，进止闲肆。因献《景阳台怀古》诗
云：‘景阳六朝地，运极自依依。一会皆同是，到头谁论
非。酒浓沉远虑，花好失前机。见此尤宜戒，正当家国
肥’。元宗称善，欲授以官，贶固不受，赐粟帛，遣还旧隐。”
卒年七十。

按陆游《南唐书》本传：“陈贶，闽人，性夷澹，隐于庐山四
十年，衣食乏绝，不以动心苦思。于诗，得句未成，章已
播远。元宗闻其名，召见。时方祁寒，元宗见其衣单薄，
降手札曰：‘欲以绫绮衣赐卿，卿必不受。今赐朕自服
䌷缣衣三十事’。俄授江州士曹。掾固辞归，卒于山中，
年七十馀。”